Diari Oficial de la Generalitat Valenciana


Sumari del DOGV 9496, del 23-12-2022 (2022/12673)

RESOLUCIÓ de 21 de desembre de 2022, de la presidenta del Consell Jurídic Consultiu de la Comunitat Valenciana, per la qual es convoca el procés excepcional d'estabilització pel sistema de concurs de mèrits per a cobrir les places previstes en la Resolució d'aquesta Presidència de 31.05.2022, per la qual es feia pública l'Oferta d'Ocupació Pública del Consell Jurídic Consultiu per a l'any 2022, pel que fa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12495


Data del document
:   21-12-2022

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu
    * concurs administratiu

RESOLUCIÓ de 21 de desembre de 2022, de la presidenta del Consell Jurídic Consultiu de la Comunitat Valenciana, per la qual es convoca el procés excepcional d'estabilització pel sistema de concurs de mèrits per a cobrir les places previstes en la Resolució d'aquesta Presidència de 31.05.2022, per la qual es feia pública l'Oferta d'Ocupació Pública del Consell Jurídic Consultiu per a l'any 2022, pel que fa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública. [2022/12300]  
La disposició addicional 19a de la Llei de la Generalitat 4/2021, de 16 d'abril, de Funció Pública Valenciana, estableix que al personal empleat públic del Consell Jurídic Consultiu de la Comunitat Valenciana (CJCCV) li serà aplicable, en primer lloc, el que disposa la llei reguladora d'aquest i la seua normativa de desplegament, i supletòriament, el règim jurídic previst per al personal al servei de l'Administració de la Generalitat. Igualment, adverteix que quan per expressa remissió de la legislació específica del CJCCV, per disposició supletòria o per qualsevol altre motiu, resulte d'aplicació al personal del CJCCV la Llei de la Generalitat 4/2021, les competències que aquesta atribueix als òrgans del Consell hauran d'entendre's referides als corresponents òrgans de la Institució.  
Per la seua banda, l'article 17 de la Llei 10/1994, de 19 de desembre, de Generalitat, de creació del CJCCV (en acrònim, LCJCCV) indica que els llocs de treball es classificaran i proveiran d'acord amb les normes de la Llei de la Funció Pública Valenciana, i que la seua selecció es realitzarà en la forma prevista en aquesta.  
Referent a la provisió de llocs de treball, la Llei 20/2021, de 28 de desembre, de mesures urgents per a la reducció de la temporalitat en l'ocupació pública, dictada en exercici de la competència exclusiva de l'Estat en matèria de legislació laboral, sense perjudici de la seua execució pels òrgans de govern de les comunitats autònomes (article 149.1.7a Constitució); de la competència per a fixar les bases del règim jurídic de les administracions públiques i del règim estatutari dels seus funcionaris (article 149.1.18a Constitució), i per a establir les bases i coordinació de la planificació general de l'activitat econòmica (article 149.1.13a Constitució), en la disposició addicional sisena disposa que les administracions públiques convocaran, amb caràcter excepcional i d'acord amb el que preveu l'article 61.6é i 7é del text refós de l'Estatut Bàsic de l'Empleat públic (TREBEP), pel sistema de concurs, aquelles places que, reunint els requisits establits en l'article 2.1, hagen estat ocupades amb caràcter temporal de manera ininterrompuda amb anterioritat a l'01.01.2016, i que aquests processos s'han de realitzar per una sola vegada.  
Quant a l'aprovació de la Relació de Llocs de treball (RPT) del CJCCV, l'article 25.c del Reglament del CJCCV, aprovat pel Decret del Consell 37/2019, de 15 de març, atribueix aquesta funció a la Presidència del CJCCV, amb la deliberació prèvia del Ple. Fent ús de la citada competència, mitjançant la Resolució de 19.12.2017 de la presidenta del CJCCV es va ordenar la publicació en el Diari Oficial de la Generalitat Valenciana (d'ara en avant, DOGV) de la RPT del CJCCV, publicació que es va fer efectiva en el DOGV de 26.01.2018.  
Dins de les places incloses en la RPT del CJCCV, n'hi ha 8 dotades pressupostàriament i que han sigut ocupades de manera temporal i ininterrompudament amb anterioritat a l'01.01.2016, per la qual cosa, mitjançant la Resolució de 31.05.2022, de la Presidència del CJCCV, publicada en el DOGV núm. 9352, d'01.06.2022, es va fer pública l'Oferta d'Ocupació Pública del CJCCV per a l'any 2022, pel que fa als processos d'estabilització previstos en la citada Llei 20/2021, i en aquesta Resolució es recull la relació de les places concretes afectades per aquesta oferta.  
En la citada Resolució s'indica que els processos selectius derivats d'aquesta Oferta d'Ocupació Pública han de ser convocats pel CJCCV i publicats en el DOGV abans del 31.12.2022, conformement al que disposa la Llei 20/2021, Llei en què es fixa com a termini màxim per a la finalització de tots els processos d'estabilització el 31.12.2024.  
  
Per la seua banda, mitjançant l'Acord de 23.11.2022, del Ple del CJCCV, publicat en el DOGV núm. 9488, de 13.12.2022, es va ratificar l'Acord aconseguit amb les organitzacions sindicals més representatives en l'àmbit de la Generalitat sobre el desenvolupament de l'Oferta d'Ocupació Pública del CJCCV per a l'any 2022 relativa els processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.  
En l'apartat 4.2 del mencionat Acord subscrit amb les organitzacions sindicals s'estableix que els processos selectius relatius a les places ocupades per personal temporal de llarga duració que assenyala la Resolució de la Presidència del CJCCV de 31.05.2022, s'articularan, de conformitat amb el que disposa la disposició addicional 6a i 8a de la Llei 20/2021, mitjançant el sistema de concurs. Així mateix, l'Acord recull, d'una banda, el barem de mèrits aplicable als llocs núm. 13 (ajudant/a d'arxiu i biblioteca), 15 (operador/a de sistemes informàtics), 20, 21 (secretàries de direcció), 24 (auxiliar de gestió), 27 i 28 (subaltern/a conductor/a), i, d'altra banda, el barem de mèrits aplicable al lloc núm. 14 (tècnic/a mitjà/ana de promoció lingüística).  
  
En execució de la Resolució d'aquesta Presidència de 31.05.2022 i de l'Acord del Ple del CJCCV de 23.11.2022, i, en exercici de les funcions atribuïdes a aquesta Presidència pels articles 5 de la LCJCCC, 21.a) i 25.a) del Reglament del CJCCV, i conforme a la proposta formulada per la Secretaria General  
  
  
ACORDE  
  
Primer  
Convocar el procés selectiu per a cobrir les 8 places indicades en la Resolució de 31.05.2022 de la Presidència del CJCCV, per la qual es va fer pública l'Oferta d'Ocupació Pública del CJCCV per a l'any 2022, pel que fa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.  
  
Segon  
El sistema de selecció de les persones aspirants serà el de concurs de mèrits atés que les places convocades estan dotades pressupostàriament i han sigut ocupades de manera ininterrompuda amb anterioritat a l'01.01.2016.  
El concurs de mèrits es regirà pels criteris establits en l'Acord de 23.11.2022, del Ple del CJCCV, de ratificació de l'Acord aconseguit amb les organitzacions sindicals més representatives en l'àmbit de la Generalitat sobre el desenvolupament de l'Oferta d'Ocupació Pública del CJCCV per a l'any 2022 relativa als processos d'estabilització previstos en la Llei 20/2021.  
  
Bases de les convocatòries  
  
1. Objecte de les convocatòries  
1.1. Aquestes convocatòries tenen per objecte la selecció de personal, mitjançant el sistema de concurs de mèrits, per a cobrir les 8 places indicades en la Resolució de 31.05.2022 de la Presidència del CJCCV, per la qual es va fer pública l'Oferta d'Ocupació Pública del CJCCV per a l'any 2022, pel que fa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.  
1.2. La distribució percentual dels sexes en els llocs indicats del CJCCV es detallen en l'annex IV.  
  
2. Condicions generals de les persones aspirants  
2.1. Per a l'admissió a aquest procés selectiu, serà necessari complir els requisits següents:  
2.1.1. Nacionalitat: tindre la nacionalitat espanyola o d'un estat membre de la Unió Europea, o d'algun Estat al qual siga aplicable la llibertat de circulació de treballadors. Independentment de la seua nacionalitat, seran admesos el cònjuge de les i els espanyols i de les persones nacionals d'altres Estats membres de la Unió Europea, i quan així ho preveja el corresponent tractat, el cònjuge dels nacionals d'algun Estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar els seus descendents i els del seu cònjuge, menors de 21 anys o majors d'aquesta edat que visquen a les seues expenses.  
2.1.2. Edat: tindre complits 16 anys i no haver aconseguit l'edat de jubilació.  
2.1.3. Estar en possessió del títol especificat en l'annex I, II o III, segons corresponga, per al respectiu lloc de treball convocat, o complides les condicions per a obtindre'l abans de la finalització del termini de presentació de sol·licituds i disposar del certificat que ho acredite.  
  
Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, si escau, del certificat d'equivalència corresponent.  
2.1.4. Capacitat: posseir les capacitats i aptituds físiques i psíquiques que siguen necessàries per a l'acompliment de les funcions o tasques corresponents.  
2.1.5. Habilitació: no haver sigut separada/at, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna Administració Pública o Òrgan Constitucional o Estatutari, ni trobar-se inhabilitada/at per sentència ferma per a l'exercici de qualssevol funcions públiques o d'aquelles pròpies del lloc de treball objecte de la convocatòria. En el cas de personal laboral, no trobar-se inhabilitada/at per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Tractant-se de persones nacionals d'altres Estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
2.2. Les condicions per a l'admissió per al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. El CJCCV podrà requerir, en qualsevol moment, a les persones aspirants perquè acrediten el compliment dels requisits exigits per a la seua participació, així com la veracitat de qualsevol dels documents que hagen d'aportar en aquest procés selectiu. Si els requisits no foren acreditats o els documents no foren aportats en el termini dels 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Forma i termini de presentació de sol·licituds  
3.1. Les persones aspirants han de presentar una sol·licitud, segons model que s'adjunta com a annex VII, per cada convocatòria de tipus de lloc en la qual vulguen participar. Per a la identificació de la convocatòria concreta a la qual la persona interessada es presente haurà d'utilitzar la numeració assignada a aquesta, així com la denominació del tipus de lloc al qual es refereix la convocatòria, segons apareixen reflectits en l'annex I, II i III d'aquesta resolució.  
Així mateix, el citat annex VII estarà disponible en la url https://www.cjccv.es/transparencia.\_oferta\_anual, i igualment podrà accedir-se des de la portada de la pàgina web del CJCCV a través de l'enllaç amb el nom «OPE excepcional 2022».  
3.2. La presentació de la sol·licitud comporta la declaració responsable relativa al compliment dels requisits de la respectiva convocatòria. En qualsevol cas, si el compliment dels requisits per a participar en la corresponent convocatòria no figuren acreditats en el Servei d'Assumptes Generals, Gestió Econòmica i de Personal del CJCCV, haurà d'acompanyar-se amb la sol·licitud la documentació que els acredite.  
  
3.3. El termini per a la presentació de sol·licituds serà de 20 dies hàbils, comptadors a partir de l'endemà de la publicació de la convocatòria en el DOGV, i les sol·licituds s'han de dirigir al Consell Jurídic Consultiu de la Comunitat Valenciana.  
Las sol·licituds podran presentar-se directament en el registre d'entrada del CJCCV, bé presencialment o a través del Registre Electrònic de l'Administració General de l'Estat en la següent url https://rec.redsara.es/registro/action/are/acceso.do, o a través de qualsevol de les formes de presentació indirecta de documents que recull l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
4. Admissió de les persones aspirants  
4.1. Acabat el termini de presentació de sol·licituds i, si escau, després de la realització dels requeriments d'esmena de documentació que siguen procedents, la Secretaria General del CJCCV, a proposta de la cap de Servei d'Assumptes Generals, Gestió Econòmica i Personal, dictarà una resolució, que es publicarà en el DOGV, que contindrà la relació provisional de persones admeses i excloses per a participar en el concurs de mèrits. El fet de constar en la llista de persones admeses no implica el reconeixement a les persones interessades que es compleixen els requisits per a participar en aquestes convocatòries.  
  
4.2. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar els defectes en què hagen incorregut en la sol·licitud, o realitzar les al·legacions que tinguen per convenient en el termini de 10 dies hàbils, comptadors a partir de l'endemà de la publicació de la resolució a què es refereix l'apartat anterior, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
4.3. Transcorregut el termini assenyalat en l'apartat anterior, vistes les al·legacions i, si escau, esmenats els defectes, la Secretaria General dictarà una resolució que eleve a definitiva la relació de persones admeses i excloses al procés selectiu, que es publicarà en el DOGV.  
  
  
5. Procés selectiu  
5.1. Només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts amb anterioritat al venciment del termini per a la presentació de sol·licituds de participació en la convocatòria, i únicament es computaran fins a aquest moment.  
5.2. A les persones incloses en els citats llistats, se'ls concedirà un termini de 10 dies hàbils perquè realitzen obligatòriament el tràmit d'autobaremació, emplenant degudament el formulari que apareix com a annex VIII d'aquesta resolució; adjunten tots aquells documents acreditatius dels mèrits declarats en aquest, i s'ajusten al que preveu l'annex V o VI, segons corresponga.  
L'annex VIII també estarà disponible en la url https://www.cjccv.es/transparencia.\_oferta\_anual, i igualment podrà accedir-se des de la portada de la pàgina web del CJCCV a través de l'enllaç amb el nom «OPE excepcional 2022».  
El formulari d'autobaremació té la consideració de declaració responsable en els termes previstos en l'article 69 de la Llei 39/2015. Si els mèrits que s'al·leguen ja consten en el Servei d'Assumptes Generals, Gestió Econòmica i de Personal del CJCCV, únicament serà necessari citar-los en el formulari d'autobarem, sense aportar els documents corresponents. Només es valoraran els mèrits al·legats en l'autobarem.  
  
5.3. El procediment selectiu per a la cobertura de les places convocades serà l'excepcional de concurs, la realització del qual s'ajustarà a les particularitats següents:  
a) Es desenvoluparà en una única fase de valoració de mèrits.  
b) Només es valoraran els mèrits al·legats i acreditats dins del termini i en la forma escaient pels aspirants.  
c) Els aspirants seran ordenats de major a menor puntuació i conforme a l'ordre de prelació resultant de l'aplicació de la base 6.1 d'aquesta resolució.  
d) La superació del procés selectiu es declararà en número idèntic al de places convocades.  
e) D'aquest procés no es derivarà la constitució de borsa d'ocupació per al nomenament temporal de funcionaris interins o de laboral temporal.  
5.4. La valoració dels mèrits es realitzarà d'acord amb el que preveu l'Acord de 23.11.2022, del Ple del CJCCV, pel qual es va ratificar l'Acord aconseguit amb les organitzacions sindicals més representatives en l'àmbit de la Generalitat sobre el desenvolupament de l'Oferta d'Ocupació Pública del CJCCV per a l'any 2022 relativa els processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública.  
5.5. Puntuació final del procés selectiu.  
La puntuació màxima de cada procés selectiu serà:  
a) De 100 punts que es distribuiran d'acord amb el barem que figura en l'annex V, per als llocs núm. 13 (ajudant/a d'arxiu i biblioteca), 15 (operador/a de sistemes informàtics), 20, 21 (secretàries de direcció), 24 (auxiliar de gestió), 27 i 28 (subaltern/a conductor/a).  
  
b) De 82 punts que es distribuiran d'acord amb el barem que figura en l'annex VI, per al lloc núm. 14 (tècnic/a mitjà/ana de promoció lingüística).  
La puntuació final de cada procés selectiu s'obtindrà del total de punts obtingut en el barem.  
A continuació es configuraran les llistes que procedisquen, d'acord amb els llocs oferits, ordenades per puntuació de major a menor, que s'interrompran quan el nombre de persones incloses en aquestes coincidisca amb el nombre de llocs convocats. Aquestes constituiran les llistes definitives de les persones aprovades a l'efecte de ser nomenades personal funcionari de carrera o personal laboral fix.  
  
6. Sistema de qualificació  
6.1. Finalitzada la valoració dels mèrits se sumarà el total de punts obtinguts i s'ordenaran els aspirants per la puntuació global obtinguda, de major a menor. Quan la puntuació global obtinguda per dues o més aspirants fora igual s'aplicaran els criteris de desempat següents.  
  
En primer lloc, a favor de la persona amb major antiguitat en el cos, escala o agrupació professional funcionarial convocat. Si persistira l'empat, per la major puntuació obtinguda en els diferents apartats del barem del concurs, pel mateix ordre en el qual figuren relacionats, és a dir:  
1r. Experiència (sumades, si escau, les puntuacions obtingudes en els diversos subapartats)  
2n. Titulacions acadèmiques  
3r. Coneixement de valencià  
4t. Coneixement d'idiomes comunitaris  
5é. Formació  
En cas de persistir l'empat, si fora entre persones de diferent sexe, es dirimirà a favor del sexe femení en cas que estiga infrarepresentat dins del col·lectiu de persones que formen part del cos objecte de la convocatòria en la data de la seua publicació.  
Si encara persistira l'empat, es dirimirà a favor de les persones amb diversitat funcional i, en cas d'existir empat entre elles, a favor de la que major grau de discapacitat presente.  
6.2. La Comissió de selecció no podrà declarar superat el procés a un nombre d'aspirants superior al de places convocades.  
  
7. Llistes del procés selectiu  
7.1. Realitzada la valoració dels mèrits, la respectiva Comissió de selecció publicarà en el DOGV les llistes provisionals de baremació de mèrits, amb la puntuació obtinguda i desglossada en els diferents apartats del barem, i concedirà un termini de 10 dies hàbils perquè formulen les reclamacions que estimen pertinents en relació amb la baremació.  
  
7.2. Resoltes les possibles reclamacions, la Comissió de selecció corresponent, mitjançant un anunci, publicarà en la pàgina web del CJCCV les llistes definitives amb la puntuació obtinguda, desglossada en els diferents apartats del barem, així com la relació definitiva de persones aprovades pel seu ordre de puntuació total a què es refereix l'apartat 5.5. Aquesta publicació servirà de notificació a les persones interessades.  
En cap cas, la Comissió de selecció podrà declarar que ha superat el procés selectiu un nombre de persones superior al de llocs de treball convocats.  
  
8. Relació definitiva i presentació de documents  
8.1. La Comissió de selecció elevarà a la presidenta del CJCCV, perquè es publique en el DOGV, la relació definitiva de persones aprovades per ordre de puntuació total, perquè en el termini de 10 dies hàbils, comptadors des de l'endemà de la publicació, aporten davant el Servei d'Assumptes Generals, Gestió Econòmica i de Personal del CJCCV, els documents següents, llevat que ja figuraren en el citat Servei:  
  
a) Fotocòpia del DNI o NIE.  
b) Fotocòpia autenticada del títol acadèmic exigible segons el que estableix la base 2.1.3 d'aquesta resolució, o certificació acadèmica que acredite haver realitzat tots els estudis per a l'obtenció del títol.  
  
En el cas de titulacions obtingudes a l'estranger, una fotocòpia autenticada de la credencial d'homologació o, si escau, del corresponent certificat d'equivalència.  
c) Declaració jurada de no haver sigut separada/at, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna Administració Pública o Òrgan Constitucional o Estatutari, ni trobar-se inhabilitada/at per sentència ferma per a l'exercici de qualssevol funcions públiques o d'aquelles pròpies del lloc de treball objecte de la convocatòria. En el cas de personal laboral, no trobar-se inhabilitada/at per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres Estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
e) Les persones que superen el procés selectiu acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat.  
8.2. Les persones seleccionades que, dins del termini indicat i excepte casos de força major, no presenten la documentació acreditativa dels extrems indicats, o que d'aquesta es deduïra que manquen d'algun dels requisits exigits, no podran ser nomenades personal del CJCCV, sense perjudici de la responsabilitat en què pogueren haver incorregut per falsedat en les seues sol·licituds de participació.  
  
9. Nomenament com a personal funcionari de carrera o com a personal laboral fix  
Transcorregut el termini de presentació de la documentació, es dictarà una resolució, que es publicarà en el DOGV, de nomenament com a personal funcionari de carrera o com a personal laboral fix, segons corresponga, amb l'adjudicació prèvia del lloc de treball que corresponga d'acord amb la puntuació obtinguda.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del seu nomenament o presa de possessió, o en el cas que aquestes no compliren els requisits de la base 8 anterior, l'òrgan convocant podrà requerir de la Comissió de selecció una relació complementària de les persones que seguisquen les proposades, per al seu possible nomenament com a personal funcionari de carrera o personal laboral fix.  
  
10. Comissions de selecció  
10.1. En funció dels tipus de llocs convocats en aquest procés d'estabilització es constitueixen les comissions de selecció següents: per al lloc d'ajudant d'arxiu i biblioteca; per al lloc de tècnic/a mitjà/ana de promoció lingüística; per al lloc d'operador/a de sistemes informàtics; per als llocs de secretaria de direcció i d'auxiliar de gestió, i per als llocs de subaltern/a conductor/a.  
10.2. Correspon a cada Comissió de selecció exercir les funcions relatives a l'admissió de les persones interessades i a la baremació dels mèrits al·legats i, en general, adoptar les mesures que siguen necessàries per al desenvolupament correcte del procés selectiu.  
10.3. Cada Comissió de selecció estarà composta exclusivament per personal funcionari de carrera, pertanyent al grup o subgrup de classificació professional amb una titulació d'igual o superior nivell acadèmic al que exigeix la respectiva convocatòria, i més de la meitat dels seus membres posseeix una titulació corresponent a la mateixa àrea de coneixements que la que exigeix la convocatòria corresponent.  
Les persones integrants de cada Comissió de selecció hauran d'abstindre's i podran ser recusades per les persones interessades per concórrer en elles les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic. També haurà d'abstindre's qui haguera fet tasques de preparació de persones aspirants en els 5 anys anteriors a la publicació d'aquesta resolució.  
10.4. A l'efecte de comunicacions i de qualssevol incidències, les comissions de selecció tindran la seu a València, en el Palau de Santa Bàrbara, en la Plaça de Sant Nicolau núm. 2 (DP 46962).  
10.5. El funcionament de cada Comissió de selecció s'adaptarà al que estableix la Llei 40/2015, d'1 d'octubre, de règim jurídic del sector públic i altra normativa vigent.  
10.6. Cada Comissió de selecció estarà integrada per 3 persones i la seua respectiva composició serà la següent:  
a) Comissió de selecció per al lloc d'ajudant d'arxiu i biblioteca:  
  
- Presidenta: Sra. M.ª José Cubells Puertes, arxivera de les Corts  
- Vocal: Sra. Carmen Mellado Rubio, documentalista de les Corts  
- Vocal secretària: Sra. Mercedes Estellés Chapa, funcionària de carrera de l'Administració local amb habilitació de caràcter nacional, del grup A1, de la subescala de secretaria intervenció.  
b) Comissió de selecció per al lloc de tècnic/a mitjà/ana de promoció lingüística:  
- President: Sr. Josep Agustí Campos, assessor lingüístic de la Sindicatura de Comptes  
- Vocal: Sr. Manuel Caballero Calabuig, tècnic mitjà en lexicografia i terminologia del Consell Valencià de Cultura  
- Vocal secretària: Sra. Mercedes Estellés Chapa, funcionària de carrera de l'Administració local amb habilitació de caràcter nacional, del grup A1, de la subescala de secretaria intervenció.  
c) Comissió de selecció per al lloc d'operador/a de sistemes informàtics:  
- President: Sr. Javier Cárcel Hernáiz, cap de Servei d'Innovació i Modernització en la Direcció General de TIC de la Generalitat.  
- Vocal: Sra. Begoña Bonet Pérez de Lleó, tècnica de Sistemes Lògics en la Direcció General de TIC de la Generalitat.  
- Vocal secretària: Sra. Mercedes Estellés Chapa, funcionària de carrera de l'Administració local amb habilitació de caràcter nacional, del grup A1, de la subescala de secretaria intervenció.  
d) Comissió de selecció per als llocs de secretaria de direcció i d'auxiliar de gestió:  
- Presidenta: Sra. M.ª Luisa Serra Dufau, tècnica de gestió comptable i pressupostària de la Sindicatura de Comptes  
- Vocal: Sra. M.ª Carmen González Navarro, administrativa de la Sindicatura de Comptes.  
- Vocal secretària: Sra. Mercedes Estellés Chapa, funcionària de carrera de l'Administració local amb habilitació de caràcter nacional, del grup A1, de la subescala de secretaria intervenció.  
e) Comissió de selecció per als llocs de subaltern/a conductor/a:  
  
- Presidenta: Sra. M.ª Luisa Serra Dufau, tècnica de gestió comptable i pressupostària de la Sindicatura de Comptes  
- Vocal: Sra. M.ª Carmen González Navarro, administrativa de la Sindicatura de Comptes.  
- Vocal secretària: Sra. Mercedes Estellés Chapa, funcionària de carrera de l'Administració local amb habilitació de caràcter nacional, del grup A1, de la subescala de secretaria intervenció.  
  
10.7. Les compensacions econòmiques que percebran les persones integrants de cada Comissió de selecció, per l'assistència a les sessions per a la valoració de les sol·licituds i mèrits presentats pels interessats, es regiran pel que es disposa per a les gratificacions per serveis extraordinaris recollides en l'article 21 de les Bases d'Execució del Pressupost del CJCCV.  
  
11. Publicitat  
Totes les resolucions que es dicten per l'òrgan competent, així com els acords i notes informatives emesos per la respectiva comissió de selecció, es publicaran en la pàgina web del CJCCV, en la url https://www.cjccv.es/transparencia.\_oferta\_anual, i igualment també podrà accedir-se des de la portada de la pàgina web del CJCCV a través de l'enllaç amb el nom «OPE excepcional 2022».  
  
12. Recursos  
12.1. Aquesta convocatòria i els actes administratius que es dicten per la Presidència del CJCCV en el desenvolupament del procés selectiu posen fi a la via administrativa. Contra aquests podrà interposar-se, potestativament, un recurs de reposició en el termini d'un mes comptador des de l'endemà de la seua publicació en el DOGV, davant el mateix òrgan que ha dictat l'acte contra el qual es recorre, d'acord amb el que disposen els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el DOGV, conforme al que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les persones interessades puguen fer ús, si escau, de qualsevol altre que estimen procedent.  
12.2. Contra els acords i actes de tràmit de les comissions de selecció, si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se recurs d'alçada davant la presidenta, en el termini d'un mes, a partir de l'endemà de la publicació del corresponent acord, de conformitat amb el que disposen els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de desembre de 2022.- La presidenta del Consell Jurídic Consultiu de la Comunitat Valenciana: Margarita Soler Sánchez.  
  
  
  
ANNEX I  
SECTOR ADMINISTRACIÓ GENERAL  
  
SUBGRUP C1/C2  
Núm. convocatòria: 1/22  
Denominació: secretaria de direcció  
Requisit de titulació: títol de graduat/ada en Educació Secundària Obligatòria  
Places: 2  
Característiques de les places convocades:  
Retribucions: C1/C2, compl. destinació 16 i complement específic 38  
Funcions: pròpies de la secretaria d'alts càrrecs  
  
SUBGRUP C2  
Núm. convocatòria 2/22  
Denominació: auxiliar de gestió  
Requisit de titulació: títol de graduat/ada en Educació Secundària Obligatòria  
Places: 1  
Característiques de la plaça convocada:  
Retribucions: C2, compl. destinació 12 i compl. específic 24  
Funcions: biblioteca, documentació, anuncis oficials i auxili a la unitat d'informàtica  
  
  
  
ANNEX II  
SECTOR ADMINISTRACIÓ ESPECIAL  
  
SUBGRUP A2  
Núm. convocatòria: 3/22  
Denominació: ajudant d'arxiu i biblioteca  
Requisit de titulació: diplomatura universitària o equivalent  
Places: 1  
Característiques de la plaça convocada:  
Retribucions: A2, compl. destinació 19 i compl. específic 26  
Funcions: procés tècnic dels fons bibliogràfics; gestió documental i d'adquisició; cerques bibliogràfiques; elaboració de dossier, i gestió i seguiment de les publicacions del CJCCV  
  
Núm. convocatòria: 4/22  
Denominació: tècnic/a mitjà/ana de promoció  
Requisit de titulació: diplomatura universitària o equivalent i grau superior de la Junta Qualificadora de Coneixements de Valencià  
Places: 1  
Característiques de la plaça convocada:  
Retribucions: A2, compl. destinació 18 i compl. específic 26  
Funcions: traducció al valencià doctrina legal, memòria, dictàmens i altra documentació, i formació al valencià  
  
  
  
ANNEX III  
PERSONAL LABORAL  
  
SUBGRUP C1  
Núm. convocatòria: 5/22  
Denominació: operador/a de sistemes informàtics  
Requisit de titulació: especialista en informàtica de gestió amb títol de FP2 o equivalent  
Places: 1  
Característiques de la plaça convocada:  
Retribucions: C1, compl. destinació 16 i compl. específic 25  
Funcions: elaboració bases de dades CJCCV i pàgina web; manteniment xarxa, i maquinari i programari  
  
SUBGRUP C2  
Núm. convocatòria 6/22  
Denominació: subaltern/a conductor/a  
Requisit de titulació: títol de graduat en Educació Secundària Obligatòria i permís de conduir tipus B.  
Places: 2  
Característiques de les places convocades:  
Retribucions: C2, compl. destinació 12 i compl. específic 30  
Funcions: pròpies del lloc  
  
  
  
ANNEX IV  
Distribució percentual dels sexes en els llocs indicats del CJCCV  
  
 % Homes % Dones  
Secretaria de direcció 0 100  
Auxiliar de gestió 0 100  
Ajudant d'arxiu i biblioteca 0 100  
Tècnic/a mitjà/ana de promoció lingüística 0 100  
Operador/a de sistemes informàtics 100 0  
Subaltern/a conductor/a 50 50  
  
  
ANNEX V  
Barem de mèrits aplicable als llocs núm. 13 (Ajudant/a d'arxiu i biblioteca), 15 (Operador/a de sistemes informàtics), 20, 21 (Secretàries de direcció), 24 (Auxiliar de gestió), 27 i 28 (Subaltern/a conductor/a).  
  
En el concurs de mèrits per als llocs indicats en aquest apartat I es valoraran els mèrits que seguidament s'especifiquen amb la puntuació, calculada sobre el total de 100 punts segons el desglossament següent:  
  
a) EXPERIÈNCIA (60 punts màxim):  
a.1) Experiència en llocs de treball de naturalesa funcionarial/laboral en el Consell Jurídic Consultiu de la Comunitat Valenciana que siguen d'igual grup/subgrup de titulació i amb funcions corresponents als dels respectius llocs convocats: 0,32 punts per mes treballat.  
  
a.2) Experiència en llocs de treball de naturalesa funcionarial/laboral en el Consell d'Estat o en els òrgans consultius equivalents de les comunitats autònomes i amb funcions corresponents als dels respectius llocs convocats: 0,12 punts per mes treballat.  
  
a.3) Experiència en llocs de treball de naturalesa funcionarial/laboral en l'Administració del Consell de la Generalitat Valenciana o en altres administracions públiques que siguen d'igual grup/subgrup de titulació i amb funcions corresponents als dels respectius llocs convocats: 0,08 punts per mes treballat.  
b) ALTRES MÈRITS (40 punts màxim):  
b.1) Tindre titulacions acadèmiques oficials iguals o superiors a l'exigida en la convocatòria: 4 punts per cada titulació fins a un màxim de 8 punts.  
b.2) Coneixement de valencià: fins a un màxim de 18 punts.  
El coneixement de valencià es valorarà fins a un màxim de 18 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, conformement a l'escala següent:  
2.1. Coneixement oral o A2: 6 punts  
2.2. Grau elemental o B1: 9 punts  
2.3. Nivell B2: 12 punts  
2.4. Grau mitjà o C1: 15 punts  
2.5. Grau superior o C2: 18 punts  
La valoració del coneixement de valencià s'efectuarà puntuant exclusivament el nivell més alt obtingut.  
b.3) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per Ordre de la Conselleria competent en educació. El coneixement de l'idioma comunitari es valorarà fins a un màxim de 2 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta a aquest punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris. Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta a aquest punt.  
b.4) Formació: fins a un màxim de 10 punts per les accions formatives (cursos, jornades, seminaris o conferències) convocats, impartits o homologats pel Consell d'Estat, els òrgans consultius equivalents de les comunitats autònomes, l'Escola Valenciana d'Administració Pública (EVAP) o l'Institut Valencià d'Administració Pública (IVAP), l'Institut Nacional d'Administració Pública (INAP) o altres escoles de formació de personal empleat públic, o per les universitats, sempre que tals accions formatives tinguen relació directa amb les concretes funcions del lloc convocat o amb l'Administració Pública, conformement a l'escala següent:  
De 100 o més hores: 5 punts  
De 50 o més hores: 2,50 punts  
De 25 o més hores: 1,25 punts  
De 15 o més hores: 0,75 punts  
Criteris de desempat:  
En cas d'empat en la puntuació total obtinguda per dues o més aspirants, l'empat es dirimirà, en primer lloc, a favor de la persona amb major antiguitat en el cos, escala o agrupació professional funcionarial convocat.  
Si persisteix l'empat, per la major puntuació obtinguda en els diferents apartats del barem del concurs, pel mateix ordre en el qual figuren relacionats, és a dir:  
1r. Experiència (sumades, si escau, les puntuacions obtingudes en els diversos subapartats)  
2n. Titulacions acadèmiques  
3r. Coneixement del valencià  
4t. Coneixement d'idiomes comunitaris  
5é. Formació  
En cas de persistir l'empat, si és entre persones de diferent sexe, es dirimirà a favor del sexe femení en cas que estiga infrarepresentat dins del col·lectiu de persones que formen part del tipus de llocs objecte de la convocatòria en la data de la seua publicació.  
Finalment, si encara persisteix l'empat, es dirimirà a favor de les persones amb diversitat funcional i, en cas d'existir empat entre elles, a favor de la que major grau de discapacitat presente.  
  
  
ANNEX VI  
Barem de mèrits aplicable al lloc núm. 14   
(Tècnic/a mitjà/ana de promoció)  
  
En el concurs de mèrits per al lloc de tècnic/a mitjà/ana de promoció es valoraran els mateixos mèrits i amb la mateixa puntuació que els previstos en l'annex IV anterior, amb l'única excepció del mèrit corresponent al coneixement de valencià per constituir un requisit necessari per a ocupar el lloc mencionat, per la qual cosa la puntuació màxima possible per l'aplicació dels tipus de mèrits admissibles serà de 82 punts.  
  
En cas d'empat en la puntuació total obtinguda per dues o més aspirants, l'empat es dirimirà segons els criteris de desempat recollits en l'apartat I anterior.